Document ID: 32002D0349

Odločba Komisije
z dne 26. aprila 2002
o določitvi seznama proizvodov, ki morajo biti v skladu z Direktivo Sveta 97/78/ES pregledani na mejnih kontrolnih točkah
(notificirano pod dokumentarno številko K(2002) 1527)
(Besedilo velja za EGS)
(2002/349/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav [1], in zlasti člena 3(5) Pogodbe,
ob upoštevanju naslednjega:
(1) Zaradi jasnosti je treba proizvode živalskega izvora iz člena 2(2)(a) Direktive 97/78/ES zbrati v enem samem seznamu in navesti skupaj z ustrezno oznako Amino, pri čemer se zaradi orientacije in enostavnosti uporabe prav tako navede ustrezna številka KN (kombinirana nomenklatura).
(2) Ta seznam pa se ne sme nanašati ali vplivati na rastlinske proizvode, ki so prav tako vključeni v obseg veterinarskih pregledov iz člena 19 Direktive 97/78/ES, niti na proizvode, ki so oproščeni veterinarskih kontrol in navedeni v členu 16 iste direktive.
(3) Prav tako je pomembno, da se sestavljeni proizvodi, v katerih je samo omejen odstotek proizvodov živalskega izvora, vključijo v obseg preglednih postopkov, da se prepreči razlike pri razlaganju med mejnimi kontrolnimi točkami in s tem izkrivljanja v trgovini; vendar morajo zaradi zahtevnosti te zadeve in potrebe po oceni tveganja, ki jo po potrebi opravi ustrezni znanstveni odbor na ravni Skupnosti, v vmesnem času še naprej veljati nacionalni predpisi.
(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Pri proizvodih živalskega izvora, naštetih v Prilogi, se na mejnih kontrolnih točkah opravijo veterinarski pregledi v skladu z določbami Direktive 97/78/ES.
Člen 2
Seznam proizvodov živalskega izvora, vključenih v Prilogi, ne posega v izjeme iz člena 16 ali na seznam rastlinskih proizvodov iz člena 19 Direktive 97/78/ES.
Člen 3
Z odstopanjem od člena 1 veljajo za sestavljene živilske proizvode, naštete v Prilogi, ki vsebujejo samo omejen odstotek proizvodov živalskega izvora, še naprej nacionalni predpisi.
Prvi odstavek se uporablja samo, dokler ni opravljena ocena tveganja sestavljenih proizvodov, ki bi naj se uvrstili v sistem veterinarskih pregledov.
Člen 4
Ta odločba je naslovljena na države članice.
V Bruslju, 26. aprila 2002

Labels: 3
17
5
6